stanford-oval/wikipedia huggingface dataset:
Ezra Pound
Näkemyksiä runoudesta

Uuden runouden airuena Pound huomasi arvostelevansa juuri sitä runoutta, joka sai hänet ryhtymään runoilijaksi. Hänen runoilijauransa muuttui kaksijakoiseksi, toisaalta hän halusi tehdä uutta ja toisaalta hänellä oli syvä kiintymys vanhaan runouteen. Monet hänen kriittisistä esseistään on myöhemmin julkaistu kirjoina, kuten Make It New (1934), Lukemisen aakkoset (1934), Polite Essays (1937) ja Literary Essays (1954).
Pound käytti uudesta runoudesta nimitystä imagismi. Jonkin tilanteen kuvailemisen, kohteen tai tilanteen ja siitä yleistyksen tekemisen sijasta imagistirunoilijat yrittivät esittää kohteen suoraan ja välttää esitystavassaan runsasta koristelua ja perinteiselle runoudelle tyypillisiä, monimutkaisia mutta ennakoitavia runomittoja.
Merkityksellisen on aina tultava hahmosta (image), joka ilmenee luontaisesti ja niukasti ja on puhdasta ilmaisua. Pound lausui ”Go in fear of abstraction” ('menkää, mutta kavahtakaa abstraktia käsitteellisyyttä'). Vaikka imagismi eli ilmiönä vain lyhyen aikaa, sen vaikutus näkyy 1900-luvun runoudessa. Pound siirtyi pian vortisismiin, jossa käytettiin imagismin suoraa ja pelkistettyä ilmaisua.
Pound piti Yhdysvaltoja kulttuurisesti takapajuisena maana ja kaipasi sivistyneen, maailmallisen runouden kirjoittamista maansa puolesta. Niiden aikojen runoja olivat muun muassa ”A Lume Spento” (1908), ”A Quizine for this Yule” (1908) ja ”Personae” (1910).
Vaikka Pound näkemyksellään runoudesta sulki pois pitkän runouden ilmaisukanavana, hän ei pääsyt irti käsityksestä, että todella suuren runoilijan pitää kirjoittaa pitkiä runoelmia. Hän toteutti pitkän runoelman kirjoittamalla laajan teoksen The Cantos, jossa hän yhdisteli eripituisia runoja samaan teokseen. Vuodesta 1915 alkaen hän kirjoitti yhteensä 116 cantoa.
Yhteiskunnallinen herääminen

Etsiessään selitystä yhteiskunnan ongelmiin hän löysi käsitteen social credit, jonka oli kehittänyt kansantaloustieteilijä Clifford Hugh Douglas. Douglas piti rahan olemassaoloa yhteiskunnallisena pahan alkuna. Niinpä Pound alkoi etsiä yhteiskuntaa, joka ei olisi sidoksissa rahaan, ja siitä hän kirjoitti runoihinsa.
Vaikka Pound kiisti antisemitiset näkemyksensä julkisesti, hän ilmaisi niitä yksityisesti. Hän kieltäytyi puhumasta sellaisten psykiatrien kanssa, joilla oli juutalaisilta kuulostavia nimiä. Pound hyljeksi ihmisiä, joita hän piti "juutalaisina", ja kehotti lukemaan Siionin viisaiden pöytäkirjoja, jonka hän väitti edustavan juutalaista suunnitelmaa maailman hallitsemiseksi."
Pound jätti Englannin lopullisesti 1920 ja asui jonkin aikaa Välimerenmaissa ja Pariisissa ja asettui sitten pieneen italialaiseen Rapallon kaupunkiin.
Etsiessään ihanteellista yhteiskuntarakennetta, voimakasta johtajaa ja maatalouden liittämistä yhteiskuntaan hän löysi Benito Mussolinin näiden hyveiden tuottajana. Toisen maailmansodan aikana Pound toimi vapaaehtoisena useissa Italian radion englanninkielisissä juutalaisvastaisissa propagandaohjelmissa, jotka suunnattiin Englantiin ja Yhdysvaltoihin. Erityisesti hän arvosteli presidentti Franklin D. Rooseveltia ja amerikkalaista yhteiskuntaa yleensäkin.
Vankilatuomio

Kun liittoutuneet sodan päätteeksi valloittivat Italian, Pound pidätettiin ja häntä pidettiin ulkoilmavankilassa Pisassa. Hänet vietiin sitten Yhdysvaltoihin tuomittavaksi maanpetturuudesta. Poundia ei kuitenkaan tuomittu, koska oikeus hyväksyi lääkärin lausunnon, jossa todettiin, että Pound on ”henkisesti sairas ja mieleltään sopimaton tullakseen tuomituksi”.
Pound oli 1946–1958 potilaana St. Elisabethin sairaalassa ”rikollisesti sairaiden” osastolla. Sairaalavuosinaan hän sai vastaanottaa vieraita, kirjoittaa kirjeitä ja jatkaa Cantosien kirjoittamista. Hän myös jatkoi poleemisten kiistakirjoitusten kirjoittamista Yhdysvaltoja vastaan.
Bollingen palkinto ja vapaus

Vuonna 1948 teos Pisan Cantos sai Yhdysvaltain kongressin kirjaston Bollingen runopalkinnon. Tapahtuma herätti laajaa keskustelua Poundin asemasta niin runoilijana kuin kansalaisenakin. Kymmenen vuotta myöhemmin kirjailijat onnistuivat saamaan Poundin vapaaksi. Pound palasi heti Italiaan ja kuoli siellä 87-vuotiaana.
Jälkikäteen Pound katui juutalaisvastaisia lausuntojaan. [lähde? ] Poundin tytär Mary De Rachewiltz asuu Italiassa ja on pyrkinyt saamaan tuomioistuimen kautta uusfasistiselle CasaPound-järjestölle kiellon käyttää hänen isänsä nimeä.
Suomennetut teokset

Pisan cantot.  (The Cantos)  Suomentanut Kari Aronpuro. Helsinki:  ntamo, 2019.  ISBN 978-952-215-723-2.
Lukemisen aakkoset.  (The ABC of Reading, 1934.)  Suomentanut Hannu Launonen ja Lassi Saastamoinen. Helsinki:  Otava, 1967.
Personae. Valikoima runoja vuosilta 1908–1919.  (Personae of Ezra Pound)  Suomentanut Tuomas Anhava. Helsingissä:  Otava, 1976.  ISBN 951-1-04166-5.
Kirjallisuutta

Feldman, Matthew: Ezra Pound’s Fascist Propaganda, 1939–45.  London:  Palgrave Macmillan, 2013.  ISBN 978-1-137-34550-9.  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Ezra Poundin (Arkistoitu – Internet Archive) runosuomennokset Lahden kaupunginkirjaston runotietokannassa.
Modernismin voimahahmo luonnosteli runojaan vessapaperille vankileirin häkissä. Helsingin Sanomat 4.4.2019.
Färjsundet

Färjsundet salmen länsipuolen näkötornista kuvattuna.
Färjsundet on Ahvenanmaalla Finströmin ja Saltvikin kuntien välissä sijaitseva salmi, joka on osa Manner-Ahvenanmaan itäiseen ja läntiseen osaan jakavaa merenlahtea. Färjsundetin jälkeen lahti jatkuu edelleen kahtena kapeana haarana kohti pohjoista. Färjsundet on noin 20–30 syvyinen merenlahti, jonka molemmilla puolilla kohoavat jyrkät rantakalliot. Lännenpuoleisen kallio huipulla on Höga C -niminen näkötorni. Salmen kapean suuaukon yli johtaa vuonna 1937 valmistunut Färjsundin silta.
Färjsundetin Finströmin puoleisella rannalla sijaitsee pieni öljysatama ja Saltivikin puoleisella bulkkisatama, joka toimii myös virallisena rajanylityspaikkana.
Suomen sisällissodan aikana helmikuussa 1918 manner-Suomesta tulleet valkoiset teloittivat Färjsundetin jäällä kahdeksan Godbyn taistelussa vangiksi jäänyttä punakaartilaista.
Aiheesta muualla

Kuvia tai muita tiedostoja aiheesta Färjsundet Wikimedia Commonsissa
Fuchū

Fuchū voi tarkoittaa:
Fuchū, Japanin Tokion prefektuurin kaupunki
Fuchū, Japanin Hiroshiman prefektuurin kaupunki
Fuchū, Japanin Hiroshiman prefektuurin Akin piirikunnan maaseutukaupunki
Fuchū, Japanin Toyaman prefektuurin Nein piirikunnan entinen maalaiskaupunki
Fuchū-shuku, yksi Japanin Tōkaidō-tien varren postiasemista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fuchū”, voi hakea sivunnimihaulla, laajalla sivunnimihaulla tai tekstihaulla.
Fuchsia OS

| Fuchsia OS |
| --- | --- |


Kehittäjä:  Google
Ohjelmointikielet:  C, C++, Dart, FIDL, Go, Python, Rust
Toiminnallinen tila:  kehitys kesken
Julkaistu:  15. elokuuta 2016
Viimeisin vakaa versio:  1.0 (25. toukokuuta 2021)
Tuetut kielet:  englanti
Ytimen tyyppi:  mikrokerneli
Ydin:  Zircon
Suoritintuki:  ARM, x86-64
Lähdekoodimalli:  avoin lähdekoodi
Lisenssi:  3-lauseinen BSD-lisenssi, MIT-lisenssi ja Apache-lisenssi
Aiheesta muualla
Verkkosivusto
Infobox OKNimi-testi OK: 
Fuchsia OS on Googlen vuodesta 2016 alkaen kehittämä avoimen lähdekoodin käyttöjärjestelmä. Käyttöjärjestelmä perustuu Zircon-mikroytimeen, joka tunnettiin aiemmin nimellä Magenta, ja on suunniteltu skaalautumaan reaaliaikaisesta mobiili- ja työpöytäkäyttöön.
Toukokuussa 2017 Fuchsia OS oli saatavilla Armadillo-käyttöliittymällä. Käyttöjärjestelmää voitiin suorittaa Googlen omilla Pixelbookeilla, mutta myös joitakin Huawein laitteita on onnistuttu Googlen taholta käynnistämään. Joulukuussa 2018 Googlen kerrottiin lopettaneen Armadillo-käyttöliittymän kehittämisen.
Toukokuussa 2021 ensimmäinen kuluttajille suunnattu versio ("Fuchsia 1.0") julkaistiin ensimmäisen sukupolven Googlen Nest Hub -laitteisiin. Päivitys korvaa aiemman Cast OS -käyttöjärjestelmän.
Fuchsia on erillinen Googlen Android- ja Chrome OS -käyttöjärjestelmistä.
Exit Speed

| Exit Speed |
| --- | --- |

Ohjaaja:  Scott Ziehl
Käsikirjoittaja:  Fred Lopez
Tuottaja:   Sally Helppie  Michael Stokes 
Säveltäjä:  Cole Freeman
Kuvaaja:  Thomas L. Callaway
Leikkaaja:  Matt Coleman
Pääosat:   Fred Ward  Desmond Harrington  Lea Thompson  Julie Mond  Alice Greczyn  Gregory Jbara  David Rees Snell 
Valmistustiedot
Valmistusmaa:  Yhdysvallat
Levittäjä:  Netflix
Ensi-ilta:  2008
Kesto:  90 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Exit Speed on vuonna 2008 ensi-iltansa saanut yhdysvaltalainen toiminnallinen jännityselokuva. Sen pääosissa esiintyvät Desmond Harrington, Lea Thompson, Alice Greczyn ja Fred Ward. Elokuvan on ohjannut Scott Ziehl. Suomessa elokuvan ikäraja on 18.
Juoni

Linja-auto on matkalla kohti El Pasoa kyydissään matkustajia, jotka ovat lähdössä joulunviettoon ystäviensä ja perheidensä luokse. Maantiellä Nomad-moottoripyöräjengi alkaa piinata linja-autoa tekemällä erilaisia stuntteja sen ympärillä. Kun yksi motoristeista jää vahingossa linja-auton alle ja saa surmansa, muut jengin jäsenet vannovat kostoa. He lähtevät bussin perään ja surmaavat kuljettajan. Eräs jengiläisistä kätkee kuolleen motoristin ja kuljettajan heinikkoon. Samalla kersantti Archie sattuu paikalle ja yrittää selvittää, kuka jengiläinen oikein on, jolloin Cupidoksi kutsuttu mies ottaa stiletin taskustaan. Kersantti sanoo erehtyneensä henkilöstä ja jatkaa matkaansa. Cupido poistuu paikalta kohti nomadien piilopaikkaa, tietämättä Archien alkaneen varjostaa häntä.
Cupido saapuu jengin piilopaikkaan, hylättyyn teollisuushalliin, kertomaan siitä, mitä näki maantiellä. Archie tarkkailee tilannetta etäältä kiikareillaan. Yksi bussin matkustajista, Maudie-niminen nainen, lähtee etsimään apua juosten, mutta nomadit huomaavat hänen karkaavan ja estävät aikeet. Jengin johtaja ahdistelee Maudieta, mutta yksi matkustajista ampuu johtajan jousella. Pakeneva Maudie saapuu hallin luokse ja huomaa, että jengiläiset ovat päätyneet kersantti Archien kimppuun. He lyöttäytyvät yhteen ja pakenevat kahdestaan läheiseen kylään, josta he löytävät aseen ja aloittavat taistelun jengiläisiä vastaan. Archie ampuu jengiläisiä yksi kerrallaan ja saa avukseen kollegansa, alikersantti Merideth Colen. Haavoittunut Archie joutuu sairaalaan, mutta selviää elossa.
Rooleissa

| 0 | 1 | 2 |
| --- | --- | --- |
|  Fred Ward  | … |  Kersantti Archibald ”Archie” Sparks   |
|  Lea Thompson  | … |  Maudie McMinn   |
|  Desmond Harrington  | … |  Sam Cutter   |
|  Julie Mond  | … |  alikersantti Meredith Cole   |
|  Alice Greczyn  | … |  Annabel Drake   |
|  Gregory Jbara  | … |  Coach Jerry Yarbro   |
|  David Rees Snell  | … |  Danny Gunn   |
|  Kelli Dawn Hancock  | … |  Desiree   |
|  Nick Sowell  | … |  Duke   |
|  Everett Sifuentes  | … |  Ramon Emancio Eladio Vargas   |
|  Wally White  | … |  Walter Lindley   |
|  Danielle Beacham  | … |  Joey Ryan   |
Aiheesta muualla

Wood, Bryan: Exit Speed (2008) - Moto Movie Review RideApart.  28.12.2015. Viitattu 19.5.2021. (englanniksi)
Gaines, Todd: Bullet Points: Exit Speed Bulletproof Action – BPA.  24.12.2020. Viitattu 19.5.2021. (englanniksi)
Exit Speed 2008 Letterboxd. Viitattu 19.5.2021. (englanniksi)
Hansjörg Vogel

Hansjörg Vogel (s. 16. maaliskuuta 1951 Bern) on sveitsiläinen roomalaiskatolinen piispa. Hänet vihittiin papiksi Baselin hiippakuntaan 28. marraskuuta 1976 ja nimitettiin sen piispaksi 14. tammikuuta 1994. Piispaksi konsekroinnin suoritti 4. huhtikuuta Otto Wüst, jota avustivat Pierre Mamie ja Joseph Candolfi.
Vogel erosi hiippakuntansa johdosta 2. kesäkuuta 1995. Hän paljasti, että oli saamassa lapsen.
Frederic William Henry Myers

Frederic William Henry Myers. William Clarke Wontnerin maalaama muotokuva.
Frederic William Henry Myers (1843 Keswick, Cumberland – 1901) oli englantilainen runoilija, okkultisti ja Psyykkisen tutkimusseuran perustajajäsen.
Myers on julkaissut runoelmia ja kirjallisia tutkielmia, muun muassa Essays, classical and modern (1883). Myers oli englantilaisen Psyykkisen tutkimusseuran (Society for psychical research) johtohenkilöitä ja osallistui sen julkaisujen toimittamiseen. Hänen kuolemansa jälkeen ilmestyi hänen laaja teoksensa Human personality and its survival of bodily death (1903), jossa hän pyrkii tieteellisesti tutkimaan kysymystä, antavatko hämärät eli okkultiset sielulliset tosiasiat, kuten näyt, aavistukset, spiritistien ja teosofien havaitsemat mediumistiset ilmiöt, mitään tukea oletukselle, että itsenäiset henkiolennot ja varsinkin vainajien henget joskus vaikuttavat eläviin ihmisiin.
Nuoruus

Frederic William Henry Myers syntyi vuonna 1843 Keswickissä Cumberlandissa. Hänen isänsä oli kappalainen Frederic Myers. Hänen äidinisänsä oli teollisuusmies ja parlamenttiedustaja John Marshall. Frederic valittiin 1860 Cambridgen yliopiston Trinity Collegen nuorimmaksi stipendiaatiksi. Valmistuttuaan 1865 hän toimi Trinity Collegen klassisten kielten opettajan virassa neljä vuotta, minkä jälkeen hänet nimitettiin väliaikaiseen toimeen opetusministeriössä ja vuonna 1872 koulujen tarkastajakuntaan.
Fredriksborgin linnoitus

Fredriksborgin linnoitus
Fredriksborgin linnoitus on Ruotsissa Värmdön kunnassa sijaitseva linnoitusrakennelma. Se on otettu käyttöön vuonna 1733 ja tarkoituksena oli puolustaa kapeaa reittiä Oxdjupetissa Vaxholmin ulkopuolella.
Linnoitukseen kuuluu noin 40 metriä vedenpinnan yläpuolella oleva torni ja kaksi suorakulmaista rakennusta rannalla. Tornin päätarkoituksena oli puolustaa maan puolta ja siellä oli paikka noin 45 tykille. Alun perin oli tarkoitus rakentaa torni kokonaan tiilistä, mutta koska hiekkakivi oli halvempaa, niin sitä on käytetty sekä ulko- että sisäosissa.
Aiheesta muualla

Wikimedia Commonsissa on kuvia tai muita tiedostoja aiheesta .
Bebyggelseregistret (ruotsiksi)
Stockholms läns museum (ruotsiksi)
Frederic Thesiger Chelmsford

Lordi Chelmsford noin vuonna 1924.
Frederic John Napier Thesiger, Chelmsfordin 1. varakreivi (12. elokuuta 1868 Lontoo – 1. huhtikuuta 1933 Lontoo) oli brittiläinen siirtomaahallinnon virkamies, joka toimi vuosina 1916–1921 Intian varakuninkaana.
Frederic Thesigerin isä oli zulusodassa ylipäällikkönä toiminut kenraali Frederic Thesiger, Chelmsfordin 2. paroni. Hänen äidinisänsä oli brittiläisen Intian armeijassa palvellut kenraalimajuri Heath. Thesiger kävi Oxfordin Magdalen Collegea ja aloitti uransa 1893 asianajajana. Hän osallistui pääkaupungin kunnallispolitiikkaan toimimalla Lontoon kreivikunnan valtuustossa. Hän peri 1905 isältään Chelmsfordin paronin arvon ja toimi Australiassa vuosina 1905–1909 Queenslandin sekä 1909–1913 Uuden Etelä-Walesin kuvernöörinä. Chelmsford lyötiin 1912 ritariksi. Seuraavana vuonna hän jätti kuvernöörinvirkansa ja siirtyi ensimmäisen maailmansodan aikana Dorshetshiren rykmentin kapteeniksi Intiaan, jossa yleni nopeasti. Hänet nimitettiin 1916 lordi Hardingen seuraajana Intian varakuninkaaksi.
Chelmsfordin kausi Intiassa oli intialaisen nationalismin kuohunnan aikaa. Vuonna 1919 maan hallinnossa toteutettiin niin sanotut Montagun-Chelmsfordin-reformit, jotka perustuivat hänen ja Intian asioiden valtiosihteeri Edwin Samuel Montagun laatimaan raporttiin. Sekä valtakunnallisia että alueellisia parlamentteja suurennettiin ja niiden jäsenten enemmistö muutettiin vaaleilla valittaviksi. Osavaltioiden hallinnossa otettiin käyttöön vallanjako, jossa osa paikallisista ministereistä oli vastuullisia parlamenteille ja osa kuvernööreille. Seitsenjäsenisessä toimeenpanevassa neuvostossa intialaisten edustajien määrä nostettiin yhdestä kolmeen. Uudistukset synnyttivät levottomuuksia Punjabissa ja Gujaratissa. Tämän seurauksena säädettiin Chelmsfordin tukema Rowlatt Actina tunnettu laki, jolla viranomaisille myönnettiin laajat valtuudet kansalaisoikeuksien ohittamiseen poikkeustilanteissa. Laki kuitenkin nostatti vastarintaa ja levottomuudet laajenivat, jolloin Punjab oli julistettava sotatilaan. Lisäksi Mahatma Gandhin johtamien passiivisen vastarinnan kampanjoiden seurauksena Kongressipuolue boikotoi uudistettujen neuvostojen ensimmäisiä vaaleja vuonna 1920.
Chelmsford jätti tehtävänsä Intiassa 1. huhtikuuta 1921, jolloin hänet korotettiin varakreiviksi. Hän toimi meriministeriä Ramsay MacDonaldin johtamassa Työväenpuolueen hallituksessa tammikuusta marraskuuhun 1924.
Aiheesta muualla

Kuvia tai muita tiedostoja aiheesta Frederic Thesiger Chelmsford Wikimedia Commonsissa
Extreme Noise Terror

| Extreme Noise Terror> Tiedot |
| --- | --- |
Toiminnassa:  1985–
Tyylilaji:  crust punk crustgrind grindcore death-grind
Kotipaikka:  Ipswich, Englanti
Laulukieli:  englanti
Jäsenet:  Dean Jones, laulu   Phil Vane, laulu   Ollie Jones, kitara   Woody, kitara   Staff Glover, bassokitara   Mic Mourihan, rummut   Andi Morris, bassokitara (kiertueilla)  
Entiset jäsenet:  Ks. Entiset jäsenet
Levy-yhtiö:  Earache, 1990–1997   Strange Fruit, 2000–2006  
Aiheesta muualla
extremenoiseterror.co.uk
Infobox OKNimi-testi OK: 
Extreme Noise Terror (tai E.N.T.) on vuonna 1985 Englannissa perustettu crust punk/grindcore-yhtye ja eräs varhaisimmista grindcore-tyylilajin edustajista maailmassa.
Crust punk -yhtyeenä uransa aloittanut Extreme Noise Terror käytti alusta alkaen kahta laulajaa. Yhtye ponnahti julkisuuteen levytettyään vuonna 1987 BBC:n DJ:n John Peelin johdolla materiaalia, joka virallisesti julkaistiin vuonna 1990 nimellä The Peel Sessions. Ennen julkaisua Peel kuitenkin soitti yhtyeen musiikkia säännöllisesti omassa radio-ohjelmassaan.
E.N.T. oli aikalaisensa Napalm Death -yhtyeen kanssa grindcore-tyylilajin pioneeri ja kehitti useita grindcorelle tunnusomaisia piirteitä, kuten poliittiset sanoitukset, erittäin kova tempo ja hyvin lyhyet kappaleet.
Vuonna 1992 Extreme Noise Terror esiintyi yhdessä tanssimusiikkiyhtye The KLF:n kanssa BRIT Awards -palkintogaalassa. E.N.T. työsti The KLF:n kanssa albumia The Black Room, jota ei kuitenkaan koskaan julkaistu.
Napalm Deathin keulakuva Mark "Barney" Greenway korvasi Phil Vanen hetkeksi ja esiintyi vuoden 1996 albumilla Damage 381 ja Vane taas liittyi lyhyeksi aikaa Napalm Deathiin, vaikkei yhtyeen kanssa levyttänytkään.
Extreme Noise Terror jatkaa edelleen levyttämistä ja konsertointia, vaikka alkuperäisistä jäsenistä on jäljellä enää laulaja Dean Jones.
Phil Vane kuoli aivoinfarktiin 17.2.2011 46-vuotiaana.
Jäsenet > Nykyiset

Dean Jones - laulu
Roman Matuszewski - laulu
Ollie Jones - kitara
Woody - kitara
Staff Glover - bassokitara
Mic Hourihan - rummut
Andi Morris - bassokitara (vain Yhdysvaltain kiertueilla)
Jäsenet > Entiset

Phil Vane - laulu (kuoli helmikuussa 2011)
Pete Hurley - kitara (kuoli 2014)
Gian Pyres - kitara
Jerry Clay - bassokitara
Darren Olley - rummut
Mick Harris - rummut
Mark Gardner - bassokitara
Stick Dickens - rummut
Zac O'Neil - rummut
Pete Nash - bassokitara
Mark Bailey - bassokitara
Ali Firouzbakht - kitara
Lee Barrett - bassokitara
Was - rummut
Mark Greenway - laulu
John Borley - kitara
Julkaisut > Studioalbumit

A Holocaust in Your Head (1989)
Retro-bution (1995)[23]
Damage 381 (1997)
Being and Nothing (2001)
Law of Retaliation (2008)
Extreme Noise Terror (2015)
Julkaisut > Split-albumit

Extreme Noise Terror/ Chaos UK (Radioactive Earslaughter) (1986)
In It for Life (1989)
Discharged: From Home Front to War Front (1991)
Extreme Noise Terror / Driller Killer (2007)
Extreme Noise Terror / Trap Them (2008)
Extreme Noise Terror / Cock E.S.P. (2009)
Hardcore Attack of the Low Life Dogs (2010)
Extreme Noise Terror / The Dwarves (2016)
Daily Holocaust (2017)
Julkaisut > EP:t

The Peel Sessions (1987)
Phonophobia (1992)
Hatred and the Filth (2004)
Phonophobia II – The Second Coming (2009)
Hardcore Attack Of The Low Life Dogs (2010)
Tear It Down (2013)
Chained and Crazed (2015)
Julkaisut > Livealbumit

Are You That Desperate? (1989)
The Peel Sessions '87–'90 (1990)
The Split Noiz Live EP (1990)
Live & Loud (1990)
Julkaisut > Kokoelmat

Back to the Roots (2008)
Julkaisut > DVD:t

From One Extreme to Another (2003)
Julkaisut > Musiikkivideot

"Raping the Earth" (1995)
"Awakening" (2002)
"No One Is Innocent" (2016)
"Dogma, Intolerance, Control" (2016)
Aiheesta muualla

Virallinen kotisivu (englanniksi)
Extreme Noise Terror Myspacessa (englanniksi)
Harry Watson

Harry Watson voi tarkoittaa ainakin seuraavia henkilöitä:
Harry Watson (1898–1957), kanadalainen jääkiekkoilija
Harry Percival Watson (1923–2002), kanadalainen jääkiekkoilija
Harry L. Watson, yhdysvaltalainen historioitsija ja kirjailija
Harry Watson (1921–2001), yhdysvaltalainen näyttelijä
Harry Watson Jr. (1876–1965), yhdysvaltalainen näyttelijä ja koomikko
Harry Watson (1896–1941), australialaisen jalkapallon pelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harry Watson”, voi hakea sivunnimihaulla, laajalla sivunnimihaulla tai tekstihaulla.
Harry Whittle

| Mitalit> Maa:   Iso-Britannia.Miesten yleisurheilu.EM-kilpailut  | Mitalit> Maa:   Iso-Britannia.Miesten yleisurheilu.EM-kilpailut  | Mitalit> Maa:   Iso-Britannia.Miesten yleisurheilu.EM-kilpailut  | Maa:   Iso-Britannia> Miesten yleisurheilu. |
| --- | --- | --- | --- |
|  Pronssia | Bryssel 1950 | 400 m aj |  |
Harry Whittle (2. toukokuuta 1922 Bolton – 11. toukokuuta 1990 Bolton) oli brittiläinen 400 metrin aitajuoksija ja pituushyppääjä.
Whittle voitti 400 metrin aitajuoksussa EM-pronssia Brysselissä 1950. Hän kilpaili samalla matkalla myös Lontoon kesäolympialaisissa 1948 ja Helsingin kesäolympialaisissa 1952 ollen jälkimmäisessä viides. Lontoon kesäolympialaisissa Whittle kilpaili myös pituushypyssä sijoittuen seitsemänneksi.
Henry de Lichton

Henry de Lichton tai Leighton (k. 1440) oli diplomaatti, joka toimiessaan Morayn ja Aberdeenin piispana oli merkittävä kirkon tukija. Hän palveli myös kuningas Jaakko I:stä diplomaattina Englannissa, Ranskassa ja Italiassa.
Geotekninen monitorointi

Geotekninen monitorointi tarkoittaa maan käyttäytymisen tai geoteknisten rakenteiden toiminnan seuraamista rakentamista ennen, sen aikana ja/tai sen jälkeen. Monitorointi käsittää mittaamisen lisäksi mittausten suunnittelun ja tulosten analysoinnin. Monitoroinnilla pyritään osoittamaan kiinnostuksen kohteena olevan rakennuskohteen hyväksyttävä käyttäytyminen, jolloin rakenteen kestävyys ja turvallisuus voidaan varmistaa. Tavallisempi tapa on ollut lisätä rakenteen kestävyyttä siten, että mahdolliset oletuksista poikkeavat kuormitukset eivät aiheuta vaurioita. Suomessa geoteknistä monitorointia edistää Suomen geoteknillisen yhdistyksen SGY:n vuonna 2011 perustettu Monitorointitoimikunta.
Tavoitteet ja hyödyt

Rakenteen vaurioita voivat aiheuttaa moninaiset syyt, kuten esimerkiksi ylikuormitus, suunnittelu- ja rakennusvirheet, suunnitelmista poikkeavat olosuhteet, rakenteiden ja rakenneosien heikentyminen tai tahalliset toimet. Monitorointi voi vähentää riskejä, jotka aiheutuvat rakenteen tai maaperän odottamattomasta ja haitallisesta käyttäytymisestä. Tavallisimmat riskit ovat loukkaantumiset, ihmishenkien menetys ja rahalliset vahingot. Monitoroinnilla voidaan varmistaa, että rakenteen toiminta on suunnitelmien mukaista ja rakenne toimii myös rakentamisen jälkeen oletetulla ja vaaditulla tavalla.